રસ્તા પર કીર્તિભાઈને દયનીય હાલતમાં જોતાં અમારી આંખમાં આંસુ આવી ગયાં હતાં એમ જણાવતાં જિતુ પંચાલે ‘મિડ-ડે’ને કહ્યું હતું કે ‘બકરા અડ્ડામાં NM જોશી માર્ગ પર ભિખારી જેવી હાલતમાં ભીખ માગતા અને ચાલી પણ ન શકતા એક ગુજરાતી પંચાલ ભાઈ બેસે છે એવી જાણ ત્યાં રહેતા અમારા સમાજના ભરત પંચાલે અમને કરી હતી. એટલે અમે ૧૦ પંચાલભાઈઓ ભેગા થયા અને તરત તેને મળવા ગયા. કીર્તિભાઈની દયનીય હાલત જોઈને અમે તરત તેમને ઇમર્જન્સી મેડિકલ સારવાર આપવાનું નક્કી કર્યું હતું.’